Wimbledon-prysgeld nie buitensporig | Nuus24
LAASTE OPGEDATEER: 2013-05-23, 05:44
Artikels gelees: 440
Wimbledon-prysgeld nie buitensporig
Nuus24 het lesers gevra of hulle dink Roger Federer se Wimbledon-prysgeld dié naweek (£1,15 miljoen wat meer as R14 miljoen is) buitensporig...Elmarie Smit: “Nee dis nie buitensporig nie. Dit vat baie werk, tyd en geld om tot daar te kom.”Deon van Niekerk Nee: “Kyk na die waarde van die TV-regte, met ander woorde hoeveel geld ander persone uit hom uit maak.”André Naude: “Nee hulle werk hard om dit te bereik en verdien elke sent daarvan.”Adriana Meintjes Grobler: “Dis walglik en absoluut belaglik!!!! Daar is mense (kinders) wat dood gaan van honger en dan is daar mense wat dood gaan van ooreet, waar is die logika in dit?”Piet Visser: “Internasionale renjaers en sokkerspelers verdien baie meer en dan praat ons nie eers van die Amerikaanse sportsterre nie.”Kobus Versfeld: “Dit (tennis) is sy voltydse werk, as hy dit verdien het, kom dit hom toe... ek hoop net hy bêre 'n paar miljoen vir sy oudag...”Wessels van Vuuren: “Nee, die regte vir Wimbledon word ten duurste verkoop regoor die hele planeet, baie mense maak baie geld uit advertensies en kaartjies en dinge. Sonder die twee outjies wat hulle self moeg hardloop is daar geen 'show' nie, so dis net reg dat hulle ordentlik vergoed word anders verdwyn al die miljoene net in een of ander 'fat cat' se sak. As jy 'n Madonna-konsert gaan kyk verwag jy tog dat sy 'n deel van die kaartjieprys kry.”Teen 15:00 is dit hoe lesers in Nuus24 se meningspeiling gestem het.Sê jou sê: Stem jy saam met die lesers hier bo of dink jy Roger Federer se Wimbledon-prysgeld is buitensporig? Stuur jou mening na terugvoer@nuus24.com.